# data[].attributes.body
1. Olin lievästi sanottuna kauhuissani huomatessani kurssin aiheen olevan esiintymistaito. En ole todellakaan kummoinen viestijä enkä esiintyjä, mutta se on osa-alue, jota haluan ehdottomasti parantaa. Opetusta seuratessani huomasin, että hallitakseen esiintymisen täydellisesti tulee hallita todella suurta kokonaisuutta erilaisia asioita. Minulla on siis todella pitkä tie sinne minne haluan, mutta askel askeleelta uskon sen olevan mahdollista.
2. Tällä hetkellä minua jännittää todella paljon esiintyä ja olen epävarma todella monesta tekijästä esiintyessäni. Etenkin puheeni saattaa olla epäselvää, kun en keskity siihen, enkä ota tarpeeksi kontaktia yleisöön. Haluaisin kehittyä itsevarmaksi esiintyjäksi, joka voisi tuntea olonsa edes jollain tasolla mukavaksi ja onnistuneeksi ihmisten edessä.
a. - Vahvuuksiani viestinnän kannalta ovat: Rohkeus, toisten huomioiminen, olen oma itseni tilanteessa kuin tilanteessa, positiivinen asenne, ennakkoluulottomuus, kyky sopeutua uuteen tilanteeseen sekä jännittää oikeita asioita oikeaan aikaan.
- Heikkouksinani pidän kontaktin luomista, selkeyden säilyttämistä sekä eläytymistä aiheisiin, joista en erityisemmin ole kiinnostunut.
b.  Voisin mielestäni helposti parantua viestijänä, jos puutteet saataisiin edes jossain määrin korjattua, sillä heikkouteni usein peittävät hyvät puoleni. Olen tällä hetkellä melko epätasapainoinen esiintyessäni. Pitäisi kirjoittaa ylös kehityksen kohteet ja tietoisesti työstää niitä. Jännitystä pitäisi saada pois niin voisi keskittyä muihinkin asioihin.
c. Kehittämiskohde: Puheen selkeänä pitäminen/rauhallisuus
- Tavoite: Puhun selkeällä äänellä edeten tarpeeksi hitaasti ja muistan hengittää aika ajoin.
- Keinot: Valmistautuessani harjoittelen, millaisella tahdilla minun tulisi puhua, jotta se olisi mahdollisimman selkeää ja ymmärrettävää. Kirjoitan myös ylös muistutuksia asiasta muistiinpanoihini, joita käytän esiintyessäni.
- Aikataulu: Aloitan asian korjaamisen heti seuraavasta esiintymisestäni lähtien. Pyrin kiinnittämään puheen tuottamiseeni jatkuvasti huomiota muiden asioiden lisäksi. Muutaman kuukauden päästä puheeni olisi erilaisissa tilanteissa selkeää ja kuuluvaa, jotta muiden ei tarvitse nähdä työtä sen ymmärtämiseksi

# data[].attributes.body
1. Jes! Esiintymisjännitys, nyt päästiin siihen asian ytimeen. Ajattelin opetuksen alussa, että nyt varmasti löydän lääkkeen siihen, mikä minua on vaivannut jo koko nuoren elämäni. Ymmärsin kuitenkin nopeasti, että esiintymisjännitykseni ilmenee niin eri tavalla eri tilanteissa ja eri ihmisten kanssa, ettei siihen ole yhtä ja ainoaa keinoa päästä siitä eroon tai hallita sitä. Minua jännittää kaikista eniten esiintyä yksin, sillä olen lavalla yms. ainoastaan oman itseni armoilla eikä muita ole tukena. Ryhmä kuitenkin luo myös enemmän paineita onnistua, mikä osaltaan lisää ryhmässä esiintymisen paineita. Tavoitteeni on tehdä jännityksestä hyvä kaveri, mutta ei antaa sen ottaa ohjia käsiinsä.
Opin myös paljon siitä, kuinka monesta eri osasta esiintyminen koostuu (kielellinen, äänellinen ja sanaton). Näillä osasilla voi yhdessä rakentaa aikamoisen onnistuneen spektaakkelin, jos niitä osaisi kunnolla käyttää. Omasta näkökulmastani en ole vähäisen esiitymiskokemuksen ja jännityksen myötä ehtinyt liikaa miettiä, miten elehdin, liikun ja käytän ääntäni esim. painottamaan eri asioita. Pyrin kuitenkin jatkuvasti ottamaan esiintymisiini enemmän mukaan tehostavia elementtejä.
2.  1) Jännitys on osittain hyväkin asia, sillä silloin kun jännittää ihminen alkaa vireytyä. Omalla kohdallani jännitys on vaikea hyväksyä, joten tämä tieto auttaa.
2) Valmistaudutaan esiintymisiin kunnolla. Omalla kohdalla se vähentää jännityksen tason noin neljäsosaan, jos tietää mitä tekee/sanoo.
3) Muista hengittää. Hengittäminen jää usein vähemmälle huomiolle, kun kaikki muutkin ongelmat ovat tapetilla.
4) Kun jännität et ole yksin. Useimmat muutkin ovat joskus kärsineet esiintymisjännityksestä. Helpottaa tietää, että et ole ainoa siinä tilanteessa ollut.
5) Jännitys saa näkyä. Itse mietin usein, miten saan piilotettua kaikki jännittämisen merkit.
6) Heitä esiintymisen alussa jonkin sortin kevennys, joka saa itsesi rauhoittumaan hieman. Olen havainnut jännitykseni laskevan, jos nään että joku hymyilee heti alussa.
7) Kehu muita hyvistä esityksistä, niin omakin jännityksesi ja paineet laskevat. Muut eivät katso joka asiaa niin kriittisesti.
8) Älä muuta mitään persoonaasi kuuluvaa osaa esim. kielestäsi. Joskus lähden muuttamaan omia tapojani ja sitten kaikki kaatuu päälle esiintyessä.
9) Puhu hitaasti, pidä taukoja. Oma kieleni ainakin muuttuu epäselväksi aika ajoittain, ja sitten lannistun ja alan jännittää entistä enemmän.
10) Hymyile aina, kun mahdollista. Iloisuutta on kiva katsella. Usein itse vaan menen naama peruslukemilla koko esityksen.
http://willetway.fi/13-vinkkia-joilla-nujerrat-esiintymispelon/
https://yle.fi/aihe/artikkeli/2015/09/07/esiintymisjannityksesta-eroon
https://www.terve.fi/artikkelit/74036-esiintymisjannitys-5-vinkkia

# data[].attributes.body
1. Tällä lähiopetuskerralla ymmärsin, kuinka moneen asiaan tulee/voi kiinnittää huomiota valmistellessa esitystä. Vaikuttavuuden kannalta jäi mieleen, että omalla kohdalla tuntuu lähes mahdottomuudelta muuttaa jo vakiintuneita mielipiteitä. Onko se ylipäätään niin rajatussa ajassa mahdollista? Voi olla, jos kaikki palaset pelaavat hyvin yhteen. Esitys tulee olla hyvin kohdennettu sen hetkisille kuulijoille, on otettu selvää yleisön mielipiteistä/arvoista etukäteen, käytetään oikein kaikkia mahdollisia tehokeinoja ja on itse intohimoinen asiaa kohtaan. Näillä mielestäni voidaan pystyä jopa ihmeisiin. Kaikki mitä mieleen tulee kannattaa miettiä, sillä mikään ei ole esityksen kannalta turhaa. Oma puhe alkoi myös stressata!
2. ESIINTYJÄANALYYSI
1) Puhumisen tavoitteena on esitellä uutta innovaatiota, joka liittyy silmälaseihin.
2) Puhuja suhtautuu omaan aiheeseensa intohimolla, sillä on itse kehitellyt ideaa jo vuodesta 1995 lähtien.
3) Puhuja esittelee ideaa ikään kuin yrittäjä esittelisi tuotteitaan sijoittajille, ja suhtautuu hyvin rooliinsa.
4) Ottaa yleisöä hyvin mukaan käyttää mm. esimerkkejä liittyen yleisöön ja kyselee kysymyksiä. Suhtautuu suuren yleisöön hyvin ja hallitsee sen mittasuhteet.
5) Asia, jota esittelee on hyvin monimutkainen, mutta esittelijä esittelee sen helppojen esimerkkien kautta, jotta yleisö ymmärtää.
6) Käyttää hyvin yleisöä innostavia keinoja tehdä asia kiinnostavaksi.
7) Käyttää hyvin ymmärrettävää yleiskieltä. Ei ihmeellisiä tehokeinoja. Melko tasapaksua puhumista.
8) Käyttää materiaaleja hyvin auttavana kätenä puheen lisäksi. Elehtii hyvin maltillisesti.
9) Kokonaisuutena esitys on asiasisällöltään liki loistava. Siihen ei ole kuitenkaan aivan saatu rinnalle loistavaa esiintymistä, mutta puhuja saa riittävän hyvin asian kerrottua ja vetoaa varmasti kuulijoihin. Arvosanana ehkä 8+.

# data[].attributes.headline
Lähiopetuskerta nro. 4 (ensimmäiset puheet

# data[].attributes.subject
Lähiopetuskerta nro. 4 (ensimmäiset puheet

# data[].attributes.body
Ensimmäiset hyvät puheet sain seurata katsojan/arvioijan roolissa. Näin todella paljon hyviä puheita, tietenkin jotkut olivat ehkä hieman onnistuneempia kuin toiset, mutta niin se vaan aina menee. Yllätyin todella siitä, kuinka jotkut osoittivat piileviä kykyjään lavalla ja löivät ainakin itseni sitä myötä ällikällä. OPIN NÄISTÄ, ETTÄ:
- Lyhyeen aikaan saa mahdutettua paljon asiaa, jos se on hyvin jäsennelty. Huomasin monissa puheissa, kuinka ne ehtivät jättää pysyvän vaikutuksen, vaikka kestivätkin vain n. 4min.
- Omalle itselle tärkeät ja yllättävät aiheet kiinnostivat huomattavasti enemmän kuin sellaiset ylipäänsä melko tavalliset/yleiset aiheet. Esim. unen vaikutus oli melkolailla tiedossa ennestään, mutta perustelut miksi raha tuo onnea oli mielenkiintoista kuulla.
- Toiset puheet olivat selvästi paremmin valmisteltuja kuin toiset, mikä näkyi selvästi siinä, että niitä oli miellyttävämpi kuunnella ja seurata. Kannatti siis nähdä vaivaa puheen eteen.
- Valmiiksi kirjoitetut puheet olivat sujuvia ja siirtymät hyviä. Jotkut olivat kirjoittaneet koko puheen itselleen muistiinpanoihin ja osasivat käyttää niitä mielestäni todella taidokkaasti. Oli nautinto seurata hyvin hiottua kokonaisuutta.
- Ne, jotka olivat silmin nähden kiinnostuneita omasta aiheestaan pystyivät tuomaan sen paremmin esille, ja saivat minutkin kiinnostumaan aiheesta enemmän. Tämä välittyi jännityksen lauettua mm. äänen käytöstä ja fyysistä eleistä.
- Pukeutuminen loi uskottavuutta ja erityisyyden tuntua. Joidenkin pukeutuminen ja ylipäätään ulkoinen olemus tuki loistavasti esiintymistä ja antoi yleisön ymmärtää, että asia on niin sanotusti tärkeä eikä sitä kannata missata. Esim. jos puhuu liikunnan vaikutuksista niin mielestäni on hyvä olla pukeutunut jossain määrin urheilullisesti ja fyysinen olemus tulee olla uskottava.

# data[].attributes.body
Tällä kerralla näin ehkä jopa entistäkin parempia puheita lukuun ottamatta omani.
Opin lisää tehokeinojen käytöstä ja tilanteen haltuun ottamisesta.
- Äänen käytön hallinnalla voi saada aikaan ihmeitä muuten tylsään aihepiiriin. Herättelee kuulijaa, jos keskittyminen karkailee.
- Mitä pidemmälle esitys etenee sitä vapautuneempia useimmat pystyvät olemaan ja siitä alkaakin sitten se esitys puhjeta kukkaan.
- Valmiita mielipiteitä voi vahvistaa entisestään omakohtaiselle ja vaikuttavalla puheella.
- Yllättävät aiheet voivat nousta arvoon arvaamattomaan kiinnostavuuden kannalta. Esiintyjät tehnyt hyvää analyysiä yleisöstään.
- Jännitys voi todella auttaa keskittymään puheeseen ja tekee siitä näin ollen selkeän ja kaikkien kannalta ymmärrettävän kokonaisuuden.
- Opin, että itse oppii koko ajan mitä enemmän puheita olivat ne sitten hyviä tai vähemmän hyviä. Jokaisessa esityksessä on jotain hyvää, mitä ottaa itselle talteen korvan taakse.
Loppuarviointi:
Lukiessani oppimisväkirjaani huomaan, että olen oppinut tässä lyhyessä ajassa enemmän esiintymistaidoista ja kaikesta itsensä viestimisestä kuin koko elämäni aikana tähän mennessä, ja koen että nyt olikin korkea aika tiedostaa nämä opitut asiat. Voin myöntää, etten aivan päässyt tavoitteeseeni mutta niin uskalsin arvatakin johtuen siitä, että aikaa oli hyvinkin rajallisesti. Koko ajatteluni esiintymisestä ja viestimisestä ja sen tärkeydestä on muuttunut. Nykyisin mietin enemmän muita ennenkö avaan suuni, jotta loisin mahdollisimman todenmukaisen kuvan itsestäni, enkä pelästyttäisi ketään pois heti kättelyssä. Etenen pikkuhiljaa kohti sellaista omalaatuista ja vaikuttavaa viestijää, joka haluaisin olla.

# data[].attributes.body
1. VALMISTAUTUMINEN
Olisin varmasti voinut valmistautua paljon paremmin puheeseeni ja se jäikin hieman kaduttamaan. Muutto vaan painoi päälle juuri ennen puhetta ja toi oman lisämausteensa hommaan, kun olin nukkunut vain pari tuntia ennen puhetta. En sen vuoksi toiminut fyysisesti ja psyykkisesti aivan sillä tasolla, jolla olisin halunnut. Tavoitteeni oli selkeästi mielessäni, mutta en ollut käyttänyt tarpeeksi aikaa sen miettimiseen, kuinka pääsisin tavoitteseen. Kaikki tehokeinot yms. jäivät siis hieman turhan vähälle huomiolle ja tiedostan sen hyvin itsekin.
2. ESIINTYMINEN
Noh... omasta mielestänihän siinä ei onnistunut yhtään mikään. Ehkä jos jotain pitäisi keksiä niin äänenkäyttöni oli kerrankin selkeää ja ymmärrettävää. Havaintomateriaalia olisin voinut käyttää todellakin paremmin taatakseni kontaktin säilymisen yleisöön. Olisin voinut myös harjoitella jokaisen mitä sanon etukäteen, mitä en nyt valitettavasti tehnyt. Myös kuulija-analyysin olisi voinut tehdä paljon tarkemmin ja paremmin.
3. JÄLKEENPÄIN JA VAIKUTUKSET
Heti puheen jälkeen olisin voinut painaa pääni suoraa maan alle, sillä tuntui siltä ettei mikään mennyt suunnitelmien mukaan...Opin kuitenkin paljon siitä, miten ei kannata tehdä. Elämän oppini onkin, että virheistä oppii mutta samaa virhettä ei tehdä kahta kertaa.